《登第一山》
宋代·袁说友

极目俄登最上岩，秋风衰草塞云閒。
漫游江浙几千里，今识东南第一山。
志士逢时宁恨晚，壮怀有泪不须潸。
兴亡自古知多少，天道何曾不好还。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。